Brad Hunt

pisi|Brad Hunt 2014. aastal Edmonton Oilersi mängijana
Bradley Sean Hunt (sündinud 24. augustil 1988 Maple Ridge'is Briti Columbias) on Kanada jäähokimängija, kes mängib kaitsjana NHL-i klubis Colorado Avalanche.

Aastatel 2006–2008 mängis ta British Columbia Hockey League'i klubis Burnaby Express ja 2008–2012 Bemidji State University jäähokimeeskonnas.

2012. aastal sõlmis ta lepingu American Hockey League'i (AHL) klubiga Chicago Wolves. 2013. aastal valiti Hunt AHL-i tähtede mängule. AHL-i tähtede mängule valiti Hunt veel ka 2015., 2016. ja 2017. aastal. Hooaja 2013/14 eel sõlmis Hunt lepingu NHL-i klubiga Edmonton Oilers. Hooaega 2013/14 alustas ta AHL-is Oilersi tütarklubis Oklahoma City Barons. NHL-is debüteeris ta Oilersi meeskonnas 3. jaanuaril 2014 mängus Anaheim Ducksi vastu. Hooajal 2014/15 lõi Hunt Baronsis mängides AHL-is 19 väravat ja andis 32 väravasöötu ning valiti AHL-i hooaja sümboolsesse koosseisu.https://www.eliteprospects.com/player/39225/brad-hunt (vaadatud 23.5.2023)

Pärast Oilersit mängis NHL-is veel St. Louis Bluesi (hooajal 2016/17), Nashville Predatorsi (2016/17), Vegas Golden Knightsi (2017–2019), Minnesota Wildi (2019–2021) ja Vancouver Canucksi ridades (hooajal 2021/22).

2022. aasta juulis sõlmis ta kaheaastase lepingu valitseva Stanley karika võitja Colorado Avalanche'iga. Ta alustas hooaega 2022/23 AHL-is Avalanche'i tütarklubis Colorado Eagles. Seal kogus ta esimese 22 mänguga 20 resultatiivsuspunkti ning 2022. aasta detsembris sai ta võimaluse debüteeris ta Avalanche'i meeskonnas. Hooajal 2022/23 sai Hunt NHL-is 47 mänguga kirja neli väravat ja kuus väravasöötu.

Kanada jäähokikoondise koosseisus osaleb Hunt 2023. aasta maailmameistrivõistlustel.

 Viited 

 Välislingid 
 Brad Hunt NHL.com lehel
 Brad Hunt hockeydb.com lehel

Kategooria:Kanada jäähokimängijad
Kategooria:Edmonton Oilersi mängijad
Kategooria:St. Louis Bluesi mängijad
Kategooria:Nashville Predatorsi mängijad
Kategooria:Vegas Golden Knightsi mängijad
Kategooria:Minnesota Wildi mängijad
Kategooria:Vancouver Canucksi mängijad
Kategooria:Colorado Avalanche'i mängijad
Kategooria:Sündinud 1988